Amy Nur Tinie

Amy Nur Tinie Abdul Aziz (lahir 9 Jun 1996) ialah seorang pengacara TV, model, pelakon, ahli perniagaan dan juga ratu cantik Malaysia.  Beliau dinobatkan sebagai Naib Johan Miss Eco International 2019 dan juga pernah menyandang gelaran Miss Malaysia Kebaya 2016 dan Ikon Wanita Melayu 2018. Sebagai pelakon, beliau paling dikenali menerusi filem 10 Tips Tipu Bini (2021).

Kehidupan awal
Beliau dilahirkan pada 9 Jun 1996 di Ipoh, Perak dan berdarah kacukan Melayu (sebelah ibu) dan Arab (sebelah bapa). Beliau merupakan anak bongsu daripada 3 adik-beradik perempuan. Selepas memperoleh Sijil Pelajaran Malaysia (SPM), Amy menguruskan butik perkahwinan, perniagaan spa dan salon keluarganya. Beliau juga memiliki spa Salimi Wedding Salon and Spa.

Kerjaya

Ratu cantik
Amy telah menyertai banyak pertandingan ratu cantik di Malaysia, antaranya termasuk Pencarian Model Festival Pengantin Taiping 2014 dan Pencarian Ratu Festival Kerja Kahwin Utara 2015. Beliau juga pernah mencuba nasib dalam pertandingan Dewi Remaja 2019.

Miss Lumiere International 2017
Beliau telah bertanding dalam edisi pertama Miss Lumiere International 2017 pada 4 November 2017, yang diadakan di Johor, Malaysia dan Singapura. Beliau dipertandingkan sebagai Miss Borneo dan muncul sebagai Naib Johan di belakang pemenang Diana Krasnova dari Siberia.

Miss Eco International 2019
Amy telah dipilih sebagai Miss Eco Malaysia 2019 dan terpilih mewakili Malaysia di pertandingan berprestij di Mesir. Amy menggunakan media sosialnya untuk mengumumkan penyertaannya secara rasmi. Sebahagian daripada hantaran beliau yang bertulis:

Semasa bertanding di pertandingan itu, beliau ialah salah seorang daripada 15 finalis Terbaik untuk pertandingan Bakat Terbaik dan Naib Johan keseluruhan ke-4.

Pengacaraan
Beliau pernah menjadi pengacara rancangan travelog wanita, Tumit Tinggi bersama rakan hos Eisha Aneyza, Syamim Farid dan Shaza Bae yang disiarkan di TV1.

Bidang lakonan
Kerjaya lakonan Amy bermula apabila beliau dipelawa oleh Awie untuk membintangi filem 10 Tips Tipu Bini (2021). Menerusi filem ini, beliau melakonkan watak sebagai seorang gadis lurus bendul yang bernama Eisya, seorang kakitangan pelatih.

Filemografi

Rujukan

Pautan luar




Kategori:Kelahiran 1996
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Arab
Kategori:Muslim Malaysia
Kategori:Orang dari Perak
Kategori:Peragawati Malaysia
Kategori:Pengacara televisyen Malaysia
Kategori:Pelakon wanita Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Ahli perniagaan Malaysia